
REFERAT DE APROBARE A  PROIECTULUI DE HOTĂRÂRE

privind actualizarea documentaţiei tehnico-economice - faza D.A.L.I. și a indicatorilor tehnico-economici pentru obiectivul de investiție publică „Creşterea eficienţei energetice prin reabilitare termică constructii şi instalații la COLEGIUL TEHNIC „HENRI COANDĂ” și a cheltuielilor legate de proiect în vederea accesării fondurilor nerambursabile din Fondul de Mediu

1. Descrierea situației actuale

Prin HCL a Municipiului Timișoara nr. 326 din 14.06.2019 a fost aprobată documentația tehnico-economică – faza DALI si indicatorii tehnico-economici pentru obiectivul de investitie „Creșterea eficienței energetice prin reabilitare termică construcții şi instalații la COLEGIUL TEHNIC „HENRI COANDĂ””. 

Costurile materialelor în construcții s-au majorat de la data aprobării documentației tehnico-economice, astfel că, pentru realizarea obiectivului, se impune actualizarea devizului general în raport cu evoluția preturilor. 

Întrucât prin Ordinul ministrului mediului, apelor și pădurilor nr. 1.548 din 07.09.2021 a fost aprobat Ghidul de finanțare din anul 2021 a Programului privind creșterea eficienței energetice și gestionarea inteligentă a energiei în clădirile publice, este posibilă pregătirea documentației în vederea solicitării de fonduri nerambursabile, din bugetul Fondului de Mediu, pentru realizarea obiectivului de investiție „Creșterea eficienței energetice prin reabilitare termică construcții şi instalații la COLEGIUL TEHNIC „HENRI COANDĂ””. 

2. Schimbări preconizate și rezultate așteptate

 Obiectivul general al proiectului îl reprezintă creşterea eficienţei energetice a unui număr de cinci clădiri din cadrul  Colegiului Tehnic „Henri Coandă“ din Timişoara, prin realizarea unor lucrări de intervenție care determină diminuarea consumurilor energetice şi lucrări conexe care contribuie la implementarea proiectului.

Reducerea consumului de energie pentru încălzirea clădirilor publice are ca efecte reducerea costurilor de intreţinere cu încălzirea, diminuarea efectelor schimbărilor climatice prin reducerea emisiilor de gaze cu efect de seră, creşterea independenței energetice prin reducerea consumului de combustibil utilizat la prepararea agentului termic.

Indicatorii de proiect care fac obiectul monitorizării implementării şi performanței investiţiei propuse prin proiect sunt: scăderea a consumului de energie finală în clădirile publice, scăderea cu minim 30 % a consumului anual specific de energie primară şi reducerea cu minim 30 % a emisiilor de CO2.

3. Alte informații
Valoarea totală a proiectului este de 22.952.911,00 lei – TVA inclusă. Municipiul Timișoara poate solicita o sumă de maxim 14.000.000,00 lei din bugetul Fondului de Mediu, la care se adaugă 3.612.609,45 lei reprezentând contribuție din bugetul local la cheltuielile eligibile ale proiectului. Valoarea cheltuielilor neeligibile (altele decât cheltuielile de eficientizare energetică) este de 5.340.301,55 lei.

4. Concluzii
Având în vedere cele expuse mai sus, considerăm necesar și oportun aprobarea proiectului de hotărâre privind actualizarea documentaţiei tehnico-economice - faza D.A.L.I. și a indicatorilor tehnico-economici pentru obiectivul „Creşterea eficienţei energetice prin reabilitare termică constructii şi instalaţii la COLEGIUL TEHNIC „HENRI COANDĂ”, precum și a cheltuielilor legate de proiect în vederea finanțării acestuia din bugetul Fondului de Mediu.
    
      PRIMAR,



               


   VICEPRIMAR,
DOMINIC FRITZ



   


  RUBEN LAȚCĂU


Cod FO53-03,Ver.3

